ตั้งฐาน
*ถ้าให้ “โมนิก้า” ประเมินสถานการณ์ของตลาดหุ้นไทยในรอบสัปดาห์นี้ เดี๊ยนคงพึ่งพิงสัญญาณเทคนิคเป็นหลัก เพราะช่วยให้ทุกคนเข้าใจมูฟเม้นท์การลงทุนเที่ยวนี้เป็นอย่างดี และถ้าพูดถึงเรื่อง “overbought” และ  “oversold” ย่อมทำให้นักเล่นรับรู้ถึงความเสี่ยงที่จะเกิดขึ้นกับตนเองเป็นอย่างดี จึงขอเริ่มต้นการเม้าท์ด้วยข้อมูลตัวเลขล้วนๆ นะคะ
15 ก.พ. 2564

เจาะกระดาน : โมนิก้าและทีมงาน
*ถ้าให้ “โมนิก้า” ประเมินสถานการณ์ของตลาดหุ้นไทยในรอบสัปดาห์นี้ เดี๊ยนคงพึ่งพิงสัญญาณเทคนิคเป็นหลัก เพราะช่วยให้ทุกคนเข้าใจมูฟเม้นท์การลงทุนเที่ยวนี้เป็นอย่างดี และถ้าพูดถึงเรื่อง “overbought” และ  “oversold” ย่อมทำให้นักเล่นรับรู้ถึงความเสี่ยงที่จะเกิดขึ้นกับตนเองเป็นอย่างดี จึงขอเริ่มต้นการเม้าท์ด้วยข้อมูลตัวเลขล้วนๆ นะคะ
*สิ่งที่นักเล่นควรรู้ตั้งแต่เวลานี้คือ ทิศทางการเคลื่อนตัวยังเป็น side way แรงซื้อยังหนุนเข้ามาอย่างต่อเนื่อง แต่ที่น่ากังวลคงเป็นผลมาจากค่า MACD ฟ้องว่า ค่าบวกกำลังเปลี่ยนเป็นค่าลบ ตลาดหุ้นจำเป็นต้องตั้งฐานเป็นการชั่วคราว หลังจากนั้นถึงจะมีสิทธิ์ทะยานขึ้นอีกรอบ ห้วงเวลานี้ถึงเป็นจังหวะของการกำหนดทิศทางการลงทุนให้คล่องตัวขึ้น (วงรอบที่เล่นประจำ 1,500-1,550 จุด) นะจะบอกให้
*งานนี้ไม่เชื่อ ไม่เป็นไร แต่อยากบอกให้รู้ไว้ว่า หุ้นในกระดาน most active กำลังผลัดเปลี่ยนหมุนเวียนขึ้นมาเป็นดาวเด่น สะท้อนให้เห็นว่า หุ้นตัวไหนมีข่าวดี ๆ ข่าวเด็ด ๆ รับรองติดลมบนอย่างแน่นอน “โมนิก้า” ถึงไม่วอรี่กับเหตุการณ์เฉพาะหน้าที่เกิดขึ้นกับหุ้นบางตัว เพราะอยากให้แฟนคลับรู้จักสลับสับเปลี่ยนหุ้นในพอร์ต เพื่อเพิ่มโอกาสในการสร้างผลตอบแทนที่สูงขึ้น หลังดัชนีเด้งกลับขึ้นมาปิดที่ 1,522.72 จุด บวกไป 14.37 จุด ด้วยมูลค่าการซื้อขาย 1.06 แสนล้านบาทเจ้าค่ะ
*เหมือนกับในรายของ OR กระชากขึ้นมาปิดที่ 34 บาท บวกไป 4.75  บาท หรือขึ้นไป 16.25%  ด้วยมูลค่าการซื้อขาย 3.88 หมื่นล้านบาท “โมนิก้า” ถือเป็นเรื่องของจังหวะเวลาที่ผสมผสานกันอย่างลงตัว หุ้นถึงทะยานขึ้นอย่างร้อนแรงเป็นวันที่สอง และมีลุ้นจะขึ้นไปทดสอบ 40 บาทอีกครั้งในไม่ช้าแบบนี้ แสดงว่า ผลงานในปีที่ผ่านมา และในปีนี้น่าช่วยเสริมสร้างกำลังใจผู้เล่นได้เป็นอย่างดีนะจะบอกให้
*ส่วนในรายของ CBG เผลอแป๊บเดียวราคาหุ้นทรุดลงอย่างน่าใจหาย ทั้งที่ช่วงสองสัปดาห์สุดท้ายของเดือน ม.ค. ขึ้นไปยืนแถว 150 บาท มาเห็นอีกทีคราวนี้ลงมากองอยู่ที่ 134 บาท  ลบไป 2 บาท หรือลงไป 1.50% ด้วยมูลค่าการซื้อขาย 1.37 พันล้านบาท มันเข้าสูตร ดันๆ ทุบๆ แบบนี้.. ฝากความหวังอะไรไม่ได้ทั้งสิ้น หรือภาษาหุ้นวันละคำเขาเรียกอาการนี้ว่า เสร็จนาฆ่าโคถึก..ไม่เชื่อลองถามคนข้าง ๆ ดูซิคะ
*ตรงกันข้ามกับในรายของ NER มองในมุมของความสามารถทำกำไร “โมนิก้า” ถือเป็นหุ้นที่น่าสนใจสำหรับการลงทุนเที่ยวนี้จริง ๆ บวกกับข่าวดีใหม่ ๆ เป็นเรื่องที่จับต้องได้ อีกทั้งเรื่องคู่แข่งที่ตีขนาบข้างก็ไม่ใช่เรื่องน่ากังวล แถมค่า P/E ก็อยู่ในแค่ระดับ 14.40 เท่า บวกกับสตอรี่เกี่ยวกับ growth ยังมีให้เห็นตลอดเวลา เดี๊ยนถึงมองการขึ้นมาปิดที่ระดับ 5.35 บาท บวกไป 0.37 บาท หรือขึ้นไป 7.40%  ด้วยมูลค่าซื้อขาย 915 ล้านบาทไม่ใช่เรื่องแปลกเจ้าค่ะ
*เช่นเดียวกับในรายของ SCGP ดูผิวเผินเป็นหุ้นที่น่าเล่นตามกระแส แถมมีสตอรี่ใหม่ ๆ เข้ามาเป็นระลอก จึงกลายเป็นดาวเด่นที่น่าเกาะติดทุกช็อต ผนวกกับแผนเติบโตในช่วง 3 ปีต่อจากนี้เป็นอะไรที่เลิศมาก ๆ  “โมนิก้า” ถึงต้องปรับวิธีคิดที่มีต่อหุ้นตัวนี้เป็นอีกแบบหนึ่ง เพราะการที่หุ้นวิ่งขึ้นมาปิด 50.50 บาท บวกไป 2.25 บาท หรือขึ้นไป 4.65%  ด้วยมูลค่าการซื้อขาย 2.66 พันล้านบาท พร้อมกับทำ all time high เหมือนเป็นการบอกให้รู้ว่า ของเขาดีจริง!..อิอิอิ
*เหมือนกับในรายของ EPG ก็เป็นหุ้นที่เดี๊ยนเชียร์มานาน เหตุผลก็ไม่มีอะไรมาก แค่เห็นความตั้งใจของหัวเรือใหญ่อย่าง “ป๋าเหลียว” บวกกับโปรไฟล์ในอดีตย้ำเตือนตลอดเวลาว่า ต้องการปั้นบริษัทให้เป็นยักษ์ใหญ่ระดับเวิลด์คลาส  เดี๊ยนถึงไม่มีอะไรค้างคาใจที่เห็นหุ้นวิ่งขึ้นมาปิด 9.30 บาท บวกไป 0.70 บาท หรือขึ้นไป 8.15% ด้วยมูลค่าการซื้อขาย 700 ล้านบาท เพราะทุกอย่างมีข้อมูลซัพพอร์ตเป็นขั้นเป็นตอน ผสานกับหุ้นทำนิวไฮในรอบ 3 ปี น่าจะมีอะไรดีกว่าที่คิด..ทราบแล้วบอกต่อด้วยนะคะ